Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το προσωρινό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία

(υποβληθείσες από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Στη συμφωνία μεταξύ της Ευρωπαϊκής Οικονομικής Κοινότητας και της Πρώην Γιουγκοσλαβικής Δημοκρατίας της Μακεδονίας στον τομέα των μεταφορών [1] προβλέπεται ότι από την 1η Ιανουαρίου 1999 εφαρμόζεται στην κυκλοφορία υπό καθεστώς διαμετακόμισης της Πρώην Γιουγκοσλαβικής Δημοκρατίας της Μακεδονίας μέσω της Αυστρίας

[1] ΕΕ L 348 της 18.12.1997, σ. 170.

Σύμφωνα με τις διατάξεις του άρθρου 12 παράγραφος 3 στοιχείο β) έως την 31η Δεκεμβρίου 2003 εφαρμόζεται σύστημα οικοσημείων παρόμοιο με αυτό που προβλέπει το άρθρο 11 του πρωτοκόλλου 9 της πράξης προσχώρησης της Αυστρίας, της Φινλανδίας και της Σουηδίας στην Ευρωπαϊκή Ένωση.

2. Το Ευρωπαϊκό Συμβούλιο, κατά τη συνεδρίασή του της 14ης και 15ης Δεκεμβρίου 2001 στο Λάκεν, ζήτησε να παραταθεί το σύστημα των οικοσημείων. Η Επιτροπή ενέκρινε στις 20 Δεκεμβρίου 2001 πρόταση κανονισμού του Ευρωπαϊκού Κοινοβουλίου και του Συμβουλίου για τη θέσπιση συστήματος σημείων που εφαρμόζεται στα βαρέα φορτηγά οχήματα που διέρχονται από την Αυστρία για το έτος 2004 [2]. Επ' αυτής της πρότασης επιτεύχθηκε συμφωνία μεταξύ του Ευρωπαϊκού Κοινοβουλίου και του Συμβουλίου μετά από διαδικασία συμβιβασμού, στις 25 Νοεμβρίου 2003. Η συμφωνία αυτή θα καταλήξει στην έκδοση κανονισμού ο οποίος θα αρχίσει να ισχύει την 1η Ιανουαρίου 2004.

[2] COM (2001) 807 τελικό της 20.12.2001

3. Η συμφωνία υπό μορφή ανταλλαγής επιστολών που συνάφθηκε μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας [3] το 2002 καθορίζει τον αριθμό οικοσημείων που χορηγήθηκαν για τα βαρέα φορτηγά οχήματα από την Πρώην Γιουγκοσλαβική Δημοκρατία της Μακεδονίας για την περίοδο 1999 - 2003, έχοντας ως βασική αρχή ότι δεν πρέπει να είναι λιγότερο ευνοϊκή η μεταχείριση των φορτηγών οχημάτων εμπορευματικών μεταφορών από την Κοινότητα.

[3] EE L 75 της 21.3.2003, σ. 34

4. Έφτασε λοιπόν η στιγμή να αρχίσει η Κοινότητα διαπραγματεύσεις με την Πρώην Γιουγκοσλαβική Δημοκρατία της Μακεδονίας για να καταλήξουν σε επίσημη συμφωνία.

5. Δεδομένου ότι είναι σύντομο το χρονικό διάστημα που θα εφαρμοστεί η συμφωνία (από 1.1.2004), η Επιτροπή καλεί το Συμβούλιο να αποφασίσει ταυτοχρόνως επί της σύστασης διαπραγμάτευσης και επί των προτάσεων αποφάσεων του Συμβουλίου που αποσκοπούν στην υπογραφή, την προσωρινή εφαρμογή και σύναψη της συμφωνίας. Ως εκ τούτου, η Επιτροπή υποβάλει στο Συμβούλιο τη σύσταση και τις σχετικές προτάσεις αποφάσεων.

2003/0323 (CNS)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το προσωρινό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 71 παράγραφος 1 σε συνδυασμό με το άρθρο 300 παράγραφος 2 πρώτο εδάφιο πρώτη φράση και το άρθρο 300 παράγραφος 3 πρώτο εδάφιο,

την πρόταση της Επιτροπής [4]

[4] EE C [...] της [...], σ. [...]

τη γνώμη του Ευρωπαϊκού Κοινοβουλίου [5],

[5] EE C [...] της [...], σ. [...]

Εκτιμώντας τα εξής:

(1) Στην ενδιάμεση Συμφωνία για το εμπόριο και τα εμπορικά θέματα μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας [6] και, συγκεκριμένα, στο πρωτόκολλό της αριθ. 6 για τις οδικές μεταφορές υπό καθεστώς διαμετακόμισης προβλέπεται σύστημα σημείων ισοδύναμο προς εκείνο που εφαρμόζεται στα βαρέα φορτηγά εμπορευματικά οχήματα της Κοινότητας υπό διαμετακόμιση μέσω της Αυστρίας.

[6] ΕΕ L 348 της 18.12.1997, σ. 170.

(2) Στις 25 Νοεμβρίου 2003 το Ευρωπαϊκό Κοινοβούλιο και το Συμβούλιο κατέληξαν σε συμφωνία σχετικά με νέο προσωρινό σύστημα σημείων που θα εφαρμόζεται από την 1η Ιανουαρίου 2004 στα βαρέα φορτηγά οχήματα της Κοινότητας που διέρχονται από την Αυστρία.

(3) Η Επιτροπή διαπραγματεύθηκε εξ ονόματος της Κοινότητας συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το προσωρινό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία.

(4) Η συμφωνία αυτή υπογράφηκε εξ ονόματος της Κοινότητας στις ...

(5) Η συμφωνία πρέπει να εγκριθεί,

ΑΠΟΦΑΣΙΖΕΙ:

Άρθρο 1

Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το προσωρινό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία.

Το κείμενο της ανταλλαγής επιστολών επισυνάπτεται στην παρούσα απόφαση.

Άρθρο 2

Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

Bρυξέλλες, [...]

Για το Συμβούλιο

Ο Πρόεδρος

ΣΥΜΦΩΝΙΑ

υπό μορφή ανταλλαγής επιστολών μεταξύ της Ευρωπαϊκής Κοινότητας και της Πρώην Γιουγκοσλαβικής Δημοκρατίας της Μακεδονίας σχετικά με το προσωρινό σύστημα σημείων που πρόκειται να εφαρμοσθεί στα βαρέα φορτηγά οχήματα που διέρχονται από την Αυστρία

A. Επιστολή της Ευρωπαϊκής Κοινότητας

Αξιότιμε Κύριε,

Έχω την τιμή να σας πληροφορήσω ότι, κατόπιν διαπραγματεύσεων που διενεργήθηκαν μεταξύ της αντιπροσωπίας τής Δημοκρατίας της Πρώην Γιουγκοσλαβική Δημοκρατία της Μακεδονίας και της αντιπροσωπίας της Ευρωπαϊκής Κοινότητας στο πλαίσιο του άρθρου 12 παράγραφος 3 στοιχείο β) της συμφωνίας μεταξύ της Ευρωπαϊκής Οικονομικής Κοινότητας και της Πρώην Γιουγκοσλαβικής Δημοκρατίας της Μακεδονίας στον τομέα των μεταφορών [7], συμφωνήθηκαν τα εξής:

[7] ΕΕ L 348 της 18.12.1997, σ. 170

1. Το προσωρινό σύστημα σημείων εφαρμόζεται σε ταξινομημένα στη Πρώην Γιουγκοσλαβική Δημοκρατία της Μακεδονίας οχήματα επιτρεπόμενου μικτού βάρους άνω των 7,5 τόνων τα οποία χρησιμοποιούν 6, 7 ή 8 σημεία κατά τη διαμετακόμιση τους, φορτωμένα ή όχι, μέσω της Αυστρίας.

Απαγορεύεται η διαμετακόμιση μέσω Αυστρίας οχημάτων που χρησιμοποιούν άνω των 8 σημεία.

Εξαιρούνται από την ακύρωση σημείων οχήματα τα οποία θα έπρεπε να ακυρώσουν 5 ή λιγότερα σημεία

2. Ο αριθμός των σημείων που χορηγούνται για τα βαρέα φορτηγά εμπορευματικά οχήματα της Πρώην Γιουγκοσλαβικής Δημοκρατίας της Μακεδονίας υπό διαμετακόμιση μέσω της Αυστρίας είναι:

68.780 σημεία για το 2004,

65.160 σημεία για το 2005,

61.540 σημεία για το 2006.

3. Οι λεπτομερείς διατάξεις εφαρμογής και οι διαδικασίες για τη διαχείριση και τον έλεγχο των σημείων είναι ίδιες με εκείνες που εφαρμόζονταν υπό το προγενέστερο σύστημα οικοσημείων και προβλέπονται στη Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πρώην Γιουγκοσλαβικής Δημοκρατίας της Μακεδονίας για το σύστημα οικοσημείων που πρόκειται να εφαρμοστεί στην διαμετακομιστική κυκλοφορία της Πρώην Γιουγκοσλαβικής Δημοκρατίας της Μακεδονίας μέσω της Αυστρίας από την 1η Ιανουαρίου 1999 [8].

[8] EE L 75 της 21.3.2003, σ. 34.

Η Μικτή Επιτροπή Μεταφορών Κοινότητας / Πρώην Γιουγκοσλαβικής Δημοκρατίας της Μακεδονίας [9] θα υιοθετήσει, εάν χρειασθεί, συμπληρωματικά μέτρα σχετικά με τις διαδικασίες που αφορούν το προσωρινό σύστημα σημείων, την κατανομή των σημείων και τα τεχνικά θέματα εφαρμογής της παρούσας ανταλλαγής επιστολών.

[9] ΕΕ L 348 της 18.12.1997, σ. 169

4. Η παρούσα συμφωνία αρχίζει να ισχύει την επομένη της κοινοποίησης από κάθε μέρος ότι έχει ολοκληρωθεί η εσωτερική διαδικασία σύναψης της συμφωνίας.

Η παρούσα συμφωνία εφαρμόζεται προσωρινά από την 1η Ιανουαρίου 2004.

Η παρούσα συμφωνία λήγει από τη στιγμή που θα παύσει να ισχύει ο κανονισμός (ΕΚ) αριθ. ΧΧΧΧ/2003 του Ευρωπαϊκού Κοινοβουλίου και του Συμβουλίου περί θεσπίσεως προσωρινού συστήματος σημείων που πρόκειται να εφαρμοσθεί το έτος 2004 στα βαρέα φορτηγά οχήματα που διέρχονται από την Αυστρία, στο πλαίσιο αειφόρου πολιτικής για της μεταφορές.

Παρακαλώ να μου επιβεβαιώσετε ότι η Κυβέρνησή σας συμφωνεί με το περιεχόμενο της παρούσας επιστολής.

Παρακαλώ δεχθείτε, Κύριε, τη διαβεβαίωση της βαθύτατης εκτίμησής μου.

Εξ ονόματος της Κοινότητας

B. Επιστολή της Πρώην Γιουγκοσλαβικής Δημοκρατίας της Μακεδονίας

Αξιότιμε Κύριε,

Έχω την τιμή να αναφερθώ στην επιστολή σας της ......, με την οποία με πληροφορείτε τα εξής:

" Έχω την τιμή να σας πληροφορήσω ότι, κατόπιν διαπραγματεύσεων που διενεργήθηκαν μεταξύ της αντιπροσωπίας τής Δημοκρατίας της Πρώην Γιουγκοσλαβική Δημοκρατία της Μακεδονίας και της αντιπροσωπίας της Ευρωπαϊκής Κοινότητας στο πλαίσιο του άρθρου 12 παράγραφος 3 στοιχείο β) της συμφωνίας μεταξύ της Ευρωπαϊκής Οικονομικής Κοινότητας και της Πρώην Γιουγκοσλαβικής Δημοκρατίας της Μακεδονίας στον τομέα των μεταφορών [10], συμφωνήθηκαν τα εξής:

[10] ΕΕ L 348 της 18.12.1997, σ. 170

1. Το προσωρινό σύστημα σημείων εφαρμόζεται σε ταξινομημένα στη Πρώην Γιουγκοσλαβική Δημοκρατία της Μακεδονίας οχήματα επιτρεπόμενου μικτού βάρους άνω των 7,5 τόνων τα οποία χρησιμοποιούν 6, 7 ή 8 σημεία κατά τη διαμετακόμιση τους, φορτωμένα ή όχι, μέσω της Αυστρίας.

Απαγορεύεται η διαμετακόμιση μέσω Αυστρίας οχημάτων που χρησιμοποιούν άνω των 8 σημεία.

Εξαιρούνται από την ακύρωση σημείων οχήματα τα οποία θα έπρεπε να ακυρώσουν 5 ή λιγότερα σημεία

2. Ο αριθμός των σημείων που χορηγούνται για τα βαρέα φορτηγά εμπορευματικά οχήματα της Πρώην Γιουγκοσλαβικής Δημοκρατίας της Μακεδονίας υπό διαμετακόμιση μέσω της Αυστρίας είναι:

68.780 σημεία για το 2004,

65.160 σημεία για το 2005,

61.540 σημεία για το 2006.

3. Οι λεπτομερείς διατάξεις εφαρμογής και οι διαδικασίες για τη διαχείριση και τον έλεγχο των σημείων είναι ίδιες με εκείνες που εφαρμόζονταν υπό το προγενέστερο σύστημα οικοσημείων και προβλέπονται στη Συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Δημοκρατίας της Πρώην Γιουγκοσλαβικής Δημοκρατίας της Μακεδονίας για το σύστημα οικοσημείων που πρόκειται να εφαρμοστεί στην διαμετακομιστική κυκλοφορία της Πρώην Γιουγκοσλαβικής Δημοκρατίας της Μακεδονίας μέσω της Αυστρίας από την 1η Ιανουαρίου 1999 [11].

[11] EE L 75 της 21.3.2003, σ. 34.

Η Μικτή Επιτροπή Μεταφορών Κοινότητας / Πρώην Γιουγκοσλαβικής Δημοκρατίας της Μακεδονίας θα υιοθετήσει, εάν χρειασθεί, συμπληρωματικά μέτρα σχετικά με τις διαδικασίες που αφορούν το προσωρινό σύστημα σημείων, την κατανομή των σημείων και τα τεχνικά θέματα εφαρμογής της παρούσας ανταλλαγής επιστολών.

4. Η παρούσα συμφωνία αρχίζει να ισχύει την επομένη της κοινοποίησης από κάθε μέρος ότι έχει ολοκληρωθεί η εσωτερική διαδικασία σύναψης της συμφωνίας.

Η παρούσα συμφωνία εφαρμόζεται προσωρινά από την 1η Ιανουαρίου 2004.

Η παρούσα συμφωνία λήγει από τη στιγμή που θα παύσει να ισχύει ο κανονισμός (ΕΚ) αριθ. ΧΧΧΧ/2003 του Ευρωπαϊκού Κοινοβουλίου και του Συμβουλίου περί θεσπίσεως προσωρινού συστήματος σημείων που πρόκειται να εφαρμοσθεί το έτος 2004 στα βαρέα φορτηγά οχήματα που διέρχονται από την Αυστρία, στο πλαίσιο αειφόρου πολιτικής για της μεταφορές.

Παρακαλώ να μου επιβεβαιώσετε ότι η Κυβέρνησή σας συμφωνεί με το περιεχόμενο της παρούσας επιστολής."

Έχω την τιμή να επιβεβαιώσω ότι η Κυβέρνησή μου συμφωνεί με το περιεχόμενο της ανωτέρω επιστολής.

Παρακαλώ δεχθείτε, Κύριε, τη διαβεβαίωση της βαθύτατης εκτίμησής μου.

Εξ ονόματος της Πρώην Γιουγκοσλαβικής Δημοκρατίας της Μακεδονίας .